**INFORMAČNÝ LIST PREDMETU**

Vysoká škola: Univerzita P. J. Šafárika v Košiciach Fakulta: Právnická fakulta

Kód predmetu: UEP/MPVI/12

Názov predmetu: Medzinárodné právo verejné I

Druh, rozsah a metóda vzdelávacích činností: Forma výučby: Prednáška / Seminár Odporúčaný rozsah výučby ( v hodinách ): Týždenný: 2 / 2 Za obdobie štúdia: 28 / 28

Metóda štúdia: prezenčná

Počet kreditov: 6

Odporúčaný semester/trimester štúdia: 3.

Stupeň štúdia: I.

Podmieňujúce predmety:

**Podmienky na absolvovanie predmetu:**

**Účasť na výučbe**

Študent je povinný osobne sa zúčastňovať výučby na seminároch.

**Priebežné hodnotenie**

Priebežné hodnotenie pozostáva z písomnej previerky vo forme testu. Priebežné hodnotenie sa píše v 8. týždni zimného semestra. Získany počet bodov sa započítava do konečného hodnotenia predmetu. Priebežné hodnotenie tvorí maximálne 40 % záverečného hodnotenia. Študent môže v rámci priebežného hodnotenia získať maximálne 12 bodov. Opravný termín sa nevypisuje. V odôvodnených prípadoch možno po dohode s vyučujúcim určiť najviac jeden náhradný termín priebežného hodnotenia, ktorého sa zúčastnia študenti, ktorí nemohli byť prítomní na riadnom termíne. Obsah zadania priebežného hodnotenia určuje vyučujúci na základe matérie precvičenej na seminároch do 7. týždňa a na základe odporúčanej študijnej literatúry.

**Skúška**

Skúška sa realizuje v písomnej forme. Výsledok písomnej skúšky predstavuje maximálne 60 % záverečného hodnotenia predmetu. Študent môže na písomnej skúšek získať maximálne 18 bodov. Študent sa môže zúčastniť skúšky aj bez absolvovania priebežného hodnotenia; v takom prípade sa k získaným bodom na skúške pripočítava 0 bodov. Záverečné hodnotenie predmetu sa určí na základe súčtu bodov, ktoré študent získal na priebežnom hodnotení a na písomnej skúške. Študent môže získať maximálne 30 bodov.

Študent sa môže prihlásiť na predtermín v prípade, že absolvuje priebežné hodnotenie v riadnom termíne a získa aspoň 10 bodov.

Obsah zadania písomnej skúšky určuje vyučujúci na základe matérie prebranej v rámci seminárov a prednášok v priebehu semestra a na základe odporúčanej študijnej literatúry.

**Výsledky vzdelávania**

V rámci semestra sú študenti oboznámení s jednotlivými problematikami všeobecnej časti medzinárodného práva verejného, ako sú definícia pojmu a predmetu medzinárodného práva verejného, vývoj medzinárodného práva verejného, problematika subjektov, prameňov, pravidiel a kodifikácie medzinárodného práva verejného. Pozornosť je venovaná predovšetkým vzťahu medzinárodného a vnútroštátneho práva, inštitútu zodpovednosti a sankciám v medzinárodnom práve. Ide teda o vysvetlenie všetkých podstatných inštitútov všeobecnej časti medzinárodného práva verejného.

Vzhľadom na rozsahom užšiu matériu všeobecnej časti a značne širšiu matériu osobitnej časti je v prvom semestri výučby zaradená i výučba pokojného riešenia medzinárodných sporov, ktorá síce tradične patrí do osobitnej časti, avšak veľmi úzko nadväzuje na inštitúty všeobecnej časti. Študentom je v priebehu semestra zadávané štúdium judikatúry viažucej sa k preberaným témam.

Stručná osnova predmetu:

1. Pojem, predmet a osobitosti medzinárodného práva
2. Subjekty medzinárodného práva – Štát ako základný subjekt medzinárodného práva
3. Medzinárodné organizácie ako subjekty medzinárodného práva
4. Jednotlivec a medzinárodné právo – jeho ochrana a zodpovednosť podľa medzinárodného práva
5. Vzťah medzinárodného práva a vnútroštátneho práva
6. Pramene medzinárodného práva a pravidlá medzinárodného práva
7. Pokojné riešenie medzinárodných sporov – diplomatické a súdne spôsoby riešenia sporov
8. Zodpovednosť v medzinárodnom práve – zodpovednosť za protiprávne správanie sa, obsah zodpovednosti, okolnosti vylučujúce protiprávnosť
9. Mechanizmus donútenia v medzinárodnom práve – individuálne sankcie
10. Mechanizmus donútenia v medzinárodnom práve – kolektívne sankcie

Odporúčaná literatúra: Základná literatúra: Klučka, J.: Medzinárodné právo verejné (všeobecná a osobitná časť), 2. vydanie. Bratislava : IURA EDITION, 2011. Odporúčaná študijná literatúra: Čepelka,Č.-Šturma,P.: Mezinárodní právo veřejné, Vyd.Eurolex Bohemia, Praha 2003 Hricová,I.: Medzinárodné právo verejné, všeobecná časť, Vyd. Trnavská univerzita - Právnická fakulta, Bratislava 2004 Klučka,J.: Medzinárodné právo a Ústava Slovenskej republiky, Medes, s.r.o., Košice 1996 Malenovský,J.: Mezinárodní právo veřejné, Nakl.Doplňek, Brno 2004 Potočný,M.-Ondřej,J.: Mezinárodní právo veřejné, Zvláštní část, 3.vydání, C.H.Beck, Praha 2002 Seidl-Hohenveldern,I.: Mezinárodní právo veřejné, Vyd. Codex Bohemia, Praha 1999 Vršanský, P.: Medzinárodné právo verejné v praxi, vyd.UMB- Právnická fakulta, Banská Bystrica, 2001. Brownlie, I.: Princípy medzinárodného práva verejného. vyd. Eurokódex. 2013.